cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.654
title: ผลกระทบของการปรับขึ้นภาษีต่อพฤติกรรมของผู้บริโภคเครื่องดื่มแอลกอฮอล์: กรณีศึกษา: อำเภอเมือง จังหวัดนนทบุรี

description: การศึกษาเรื่องนี้มีวัตถุประสงค์เพื่อศึกษาผลกระทบของการปรับขึ้นภาษีต่อพฤติกรรมของผู้บริโภคเครื่องดื่มแอลกอฮอล์ โดยมีกลุ่มตัวอย่างคือ สถานประกอบการที่ตั้งบริเวณแนวรถไฟฟ้าสายสีม่วงตั้งแต่สถานีวงศ์สว่างถึงสถานีบางรักน้อยท่าอิฐ ซึ่งแบ่งเป็น 4 กลุ่ม ได้แก่ (1) กลุ่มร้านอาหารทั่วไป (2) กลุ่มร้านอาหารกึ่งผับ (3) กลุ่มผับ บาร์ ดิสโก้เทค และ  (4) กลุ่มร้านคาราโอเกะ เลาจน์ ซึ่งพิจารณาจากแนวคิดโครงสร้าง พฤติกรรม และผลการดำเนินงานของตลาด              (SCP paradigm) และการวิเคราะห์จุดแข็ง จุดอ่อน โอกาส และอุปสรรค (SWOT) และเพื่อศึกษาปัจจัยที่มีอิทธิพลต่อการเปลี่ยนแปลงพฤติกรรมการบริโภคของผู้บริโภคเครื่องดื่มแอลกอฮอล์เมื่ออัตราภาษีเพิ่มขึ้น โดยมีกุล่มตัวอย่างคือ ประชาชนที่มีอายุมากกว่า 20 ปี ในเขตพื้นที่อำเภอเมือง จังหวัดนนทบุรี ที่ดื่มเครื่องดื่มแอลกอฮอล์ จำนวน 400 ตัวอย่าง ซึ่งมีการประยุกต์แนวคิดผลกระทบภายนอกเกี่ยวกับภาษีมาใช้ในงานศึกษานี้ โดยใช้สถิติ Independent Sample T-Test, F-test (One-Way ANOVA) และ Chi-Square ในการทดสอบสมมติฐานผลการศึกษาสภาพการณ์ของสถานที่จำหน่ายเครื่องดื่มแอลกอฮอล์ พบว่า โครงสร้างตลาดของธุรกิจร้านจำหน่ายเครื่องดื่มแอลกอฮอล์เป็นแบบกึ่งแข่งขันกึ่งผูกขาด เนื่องจากมีธุรกิจร้านค้าจำนวนมาก โดยมีลักษณะเครื่องดื่มแอลกอฮอล์ที่ไม่แตกต่างกัน และไม่มีการกีดกั้นการเข้ามาของผู้ประกอบการรายใหม่ โดยที่กลุ่มร้านอาหารทั่วไปมีจุดแข็งคือ ราคาถูก และเปิดให้บริการในช่วงกลางวัน จุดอ่อนคือ ตั้งอยู่บนฟุตบาทริมถนน ไม่มีที่สำหรับจอดรถ และไม่มีห้องน้ำไว้บริการ       ส่วนกลุ่มร้านอาหารกึ่งผับมีจุดแข็งคือ บรรยากาศของร้านสวยงาม มีดนตรีฟัง และมีพริตตี้สาวเชียร์เบียร์ จุดอ่อนคือ ราคาแพงกว่าร้านอาหารทั่วไป ส่วนกลุ่มผับ บาร์ และดิสโก้เทคมีจุดแข็งคือ มีดนตรีสดฟัง และมีพื้นที่สำหรับการเต้นรำ จุดอ่อนคือ มีการจำกัดอายุของลูกค้า ในขณะที่กลุ่มคาราโอเกะและเลาจน์ มีจุดแข็งคือ การมีห้องส่วนตัว และมีเด็กนั่งดริ้งค์ จุดอ่อนคือ มีการจำกัดอายุและเพศของลูกค้าที่จะใช้บริการ โดยปัจจัยที่ส่งเสริมการดำเนินธุรกิจ ได้แก่ การขยายตัวของอสังหาริมทรัพย์ และการขยายเส้นทางเดินรถไฟฟ้าทำให้มีผู้ที่ย้ายถิ่นฐานมาอยู่เพิ่มขึ้น ส่วนอุปสรรคในการดำเนินธุรกิจ ได้แก่มาตรการควบคุมการบริโภคแอลกอฮอล์ของภาครัฐ ไม่ว่าจะเป็นการเพิ่มอัตราภาษี นโยบายรณรงค์การเมาไม่ขับ และการเข้มงวดเรื่องเวลาการเปิด-ปิดสถานบันเทิงสำหรับการศึกษาปัจจัยที่มีอิทธิพลต่อการเปลี่ยนแปลงบริโภคของผู้บริโภคเครื่องดื่มแอลกอฮอล์เมื่ออัตราภาษีเพิ่มขึ้น กลุ่มตัวอย่างจำนวน 400 ตัวอย่าง ส่วนใหญ่เป็นชายโสด อายุระหว่าง 31 - 40 ปี ระดับการศึกษาปริญญาตรี อาชีพพนักงานบริษัทเอกชน มีรายได้ต่อเดือน 20,000 - 25,000 บาท ซึ่งผลการศึกษาพบว่า เพศหญิง, ผู้ที่มีสถานภาพโสด, ผู้ที่จบการศึกษาต่ำกว่าปริญญาตรี ผู้ที่มีอาชีพธุรกิจส่วนตัว, ผู้ที่มีรายได้ต่อเดือนต่ำกว่า 25,000 บาท, ผู้ที่นิยมดื่มเครื่องดื่ม RTD และผู้ที่มีความถี่ในการดื่มน้อยกว่า 2 ครั้งต่อสัปดาห์ จะมีความยืดหยุ่นของอุปสงค์ต่อราคาสูงกว่ากลุ่มอื่นๆ จึงส่งผลให้มีการการเปลี่ยนแปลงพฤติกรรมการบริโภคเครื่องดื่มแอลกอฮอล์ที่มากกว่ากลุ่มอื่นๆ ในทางตรงกันข้ามผู้ที่มีอายุมากกว่า 50 ปี, ผู้ที่มีอาชีพข้าราชการ/ พนักงานของรัฐ, ผู้ที่ดื่มคนเดียว, ผู้ที่นิยมดื่มแบล็ค เลเบิล และผู้ที่มีความถี่ในการดื่ม 6 - 7 ครั้งต่อสัปดาห์ จะเป็นกลุ่มที่มีความยืดหยุ่นต่อราคาน้อย ซึ่งจะส่งผลให้การเปลี่ยนแปลงพฤติกรรมในการบริโภคเครื่องดื่มแอลกอฮอล์น้อยกว่ากลุ่มอื่นๆ
DOI: 10.14457/tu.the.2016.366
title: Non-linear predictability of stock market returns with macroeconomic variables: evidence from Thailand

description: This paper examines in the non-linear relationship between macroeconomic factors and stock returns but mainly focus on the ability to forecast from each model including Autoregressive (AR) model, Threshold Autoregressive (TAR) model and Smooth transition autoregressive (STAR) model. The monthly data ranging from April 2004 to October 2016 are used. The results show that the distribution of the stock market return is non-linear. Moreover, the ability to forecast of Autoregressive (AR) model is better than Smooth transition autoregressive (STAR) model and Threshold (TAR) model.
DOI: 10.14457/tu.the.2015.656
title: โครงสร้างตลาดและขีดความสามารถในการแข่งขันของอุตสาหกรรมกุ้งแช่แข็งส่งออก หลังการเกิดปัญหาโรคกุ้งตายด่วน (Early Mortality Syndrome: EMS)

description: การศึกษาครั้งนี้มีวัตถุประสงค์เพื่อศึกษาโครงสร้างตลาด พฤติกรรมของตลาด และ    ผลการดำเนินงานของตลาดกุ้งแช่แข็งส่งออกของไทย และเพื่อศึกษาขีดความสามารถในการแข่งขันของอุตสาหกรรมกุ้งแช่แข็งส่งออกของไทย หลังการเกิดปัญหาโรคกุ้งตายด่วน (EMS) ซึ่งขอบเขตในการศึกษาคือ ผลิตภัณฑ์กุ้งแช่เย็นแช่แข็งพิกัด HS 0306 และกุ้งกระป๋องและแปรรูปพิกัด HS 1605 โดยใช้หลักการวิเคราะห์โครงสร้างตลาด (SCP paradigm), การวิเคราะห์แรงกดดัน 5 ประการ (Five’s Forces Model), การวิเคราะห์ Diamond Model และการวิเคราะห์แบบจำลองส่วนแบ่งตลาดคงที่ (CMS Model) ผลการศึกษาพบว่า ผู้ประกอบการดังกล่าวดำเนินธุรกิจแบบครบวงจรตั้งแต่ต้นน้ำถึงปลายน้ำ ทำให้สามารถควบคุมคุณภาพการผลิตกุ้งแช่แข็งส่งออกได้ และยังก่อให้เกิดการประหยัดต่อขนาด (Economy of Scale) หลังการเกิดปัญหาโรคกุ้งตายด่วน (EMS) ทำให้การกระจุกตัวในอุตสาหกรรมสูงขึ้น โดยมีอัตราส่วนการกระจุกตัว CR3 และ CR4 เท่ากับ 0.62 และ 0.71 ตามลำดับ ส่งผลให้โครงสร้างตลาดเปลี่ยนจากตลาดกึ่งแข่งขันกึ่งผูกขาดเป็นตลาดผู้ขายน้อยราย ที่มีผู้ประกอบการจำนวนรายใหญ่เพียง 3 - 4 รายเท่านั้นสำหรับผลการศึกษาขีดความสามารถในการแข่งขันของอุตสาหกรรมกุ้งแช่แข็งส่งออกของไทย โดยการวิเคราะห์แรงกดดัน 5 ประการ พบว่าปัญหาโรคกุ้งตายด่วน (EMS) ส่งผลให้       แรงกดดันจากการแข่งขันในอุตสาหกรรม, แรงกดดันจากการเข้าสู่อุตสาหกรรมของผู้แข่งขันรายใหม่, แรงกดดันจากอำนาจต่อรองของผู้บริโภค และแรงกดดันของสินค้าที่ใช้ทดแทนกันอยู่ในระดับสูง ในขณะที่แรงกดดันจากอำนาจต่อรองของผู้ขายวัตถุดิบอยู่ในระดับต่ำ ส่วนการวิเคราะห์ Diamond Model พบว่า ประเทศไทยมีความได้เปรียบในการแข่งขันจากปัจจัยอุตสาหกรรมที่สนับสนุนและเกี่ยวเนื่อง ปัจจัยกลยุทธ์ โครงสร้าง และสภาพการแข่งขันของผู้ผลิต ปัจจัยบทบาทของภาครัฐ และปัจจัยโอกาส ซึ่งเป็นปัจจัยที่ช่วยเพิ่มขีดความสามารถในการแข่งขันให้กับอุตสาหกรรมกุ้งแช่แข็งส่งออก แต่ในขณะที่ปัจจัยสภาพปัจจัยการผลิตนั้น ประเทศไทยถึงแม้จะได้เปรียบในด้านความพร้อมทางด้านเงินทุน ความชำนาญในกระบวนการผลิต และแรงงานที่มีฝีมือ แต่เสียเปรียบในด้านของต้นทุนในการผลิตในด้านแรงงานที่สูงกว่าคู่แข่ง และปัจจัยสภาพของอุปสงค์ภายในประเทศที่ค่อนข้างน้อย ทำให้เกิดความไม่แน่นอนเกิดขึ้น หากประเทศผู้นำเข้าเกิดความผันผวนในความต้องการซื้อ ซึ่งปัจจัยเหล่านี้เป็นตัวกีดขวางขีดความสามารถในการแข่งขันของอุตสาหกรรมกุ้งแช่แข็งส่งออก สำหรับการหดตัวของมูลค่าการส่งออกผลิตภัณฑ์กุ้งแช่แข็งของไทยในช่วงปี 2557 - 2558 เทียบกับช่วงปี 2555 - 2556 เท่ากับ 852.81 ล้านดอลลาร์สหรัฐ จากการวิเคราะห์แหล่งที่มาของการหดตัวจากแบบจำลองส่วนแบ่งตลาดคงที่ (CMS Model) พบว่า เกิดจาก (1) ผลจากอัตราการหดตัวของการค้าของโลก 592.64 ล้านดอลลาร์สหรัฐ หรือลดลงร้อยละ 69.49 (2) ผลจากการแข่งขันในตลาด 216.18 ล้านดอลลาร์สหรัฐ หรือลดลงร้อยละ 25.35 (3) ผลจากการกระจายตลาด 131.70 ล้านดอลลาร์สหรัฐ หรือลดลงร้อยละ 15.44 และ (4) ผลจากส่วนประกอบของสินค้า 87.71 ล้านดอลลาร์สหรัฐ หรือเพิ่มขึ้นร้อยละ 10.28 กล่าวคือโรคกุ้งตายด่วนทำให้มูลค่าการส่งออกกุ้งแช่แข็งลดลง ซึ่งมีสาเหตุมาจากการสูญเสียความสามารถในการแข่งขันให้กับประเทศคู่แข่ง และการกระจุกตัวของประเทศคู่ค้าหลักเพียงไม่กี่ราย อย่างไรก็ตามผู้ประกอบพยายามปรับกลยุทธ์โดยเน้นจำหน่ายสินค้าประเภทกุ้งแปรรูปแช่แข็งส่งออกรูปแบบใหม่เพิ่มมากขึ้น เพื่อสร้างความแตกต่างในผลิตภัณฑ์เหนือคู่แข่ง รวมทั้งมีผลกำไรที่สูงขึ้นด้วย
DOI: 10.14457/tu.the.2015.657
title: การวิเคราะห์ผลตอบแทนและความผันผวนของกองทุนรวมหุ้นระยะยาว (Long Term Equity Fund: LTF) ในประเทศไทย

description: การค้นคว้าอิสระนี้ ได้ทำการวิเคราะห์ผลตอบแทนและความผันผวนของกองทุนรวมหุ้นระยะยาว (Long Term Equity Fund: LTF) ในประเทศไทย ระหว่างวันที่ 29 มิถุนายน 2550 ถึง 30 กันยายน 2558 จำนวน 52 กองทุน จาก 18 บริษัท โดยแบ่งกลุ่มประเภทของกองทุน LTF ได้เป็น 4 กลุ่ม โดยใช้เกณฑ์การกำหนดสัดส่วนการลงทุนในตราสารทุนและนโยบายการจ่ายปันผล โดยมีวัตถุประสงค์เพื่อหากองทุนที่เหมาะสมในการลงทุนโดยพิจารณาเปรียบเทียบผลตอบแทนที่เกิดขึ้นจริง (Actual Returns) กับผลตอบแทนที่คาดหวัง (Expected Returns) ผ่านแบบจำลองการกำหนดราคาหลักทรัพย์ CAPM (Capital Asset Pricing Model) ในงานชิ้นนี้ ยังทำการศึกษาปัจจัยที่ผลต่อการเปลี่ยนแปลงมูลค่าหน่วยลงทุนของกองทุนและพยากรณ์ความผันผวนของผลตอบแทนของกองทุน ผ่านแบบจำลอง GRACH (1,1)จากการศึกษาพบว่าผลตอบแทนเฉลี่ยจากการลงทุน 1 ปี ทั้ง 52 กองทุน อยู่ที่ร้อยละ 7.89 ต่อปี โดยมีกองทุนจำนวน 28 กองทุนที่เหมาะสมแก่การพิจารณาลงทุนโดยสามารถสร้างผลตอบแทนสูงมากกว่าผลตอบแทนที่คาดว่าจะได้รับ (Under Price) และจากการศึกษาปัจจัยที่ส่งผลต่อการเปลี่ยนแปลงของผลตอบแทนกองทุน พบว่า ผลตอบแทนของตลาดหลักทรัพย์แห่งประเทศไทย ค่าธรรมเนียมการบริหารจัดการและอายุการจดจัดตั้งกองทุน มีความสัมพันธ์กับการเปลี่ยนแปลงของผลตอบแทนกองทุนในทิศทางเดียวกัน สำหรับมูลค่าทรัพย์สินสุทธิและมูลค่าเงินลงทุนสุทธิมีความสัมพันธ์ในทิศทางตรงกันข้ามกับผลตอบแทนของกองทุน นอกจากนี้ เมื่อประมาณความผันผวนของผลตอบแทนของกองทุนรวมระยะยาวผ่านแบบจำลอง GARCH (1,1) พบว่า แบบจำลองมีความสามารถในการวิเคราะห์และพยากรณ์ผลตอบแทนที่คาดว่าจะเกิดขึ้นได้ โดยเมื่อวิเคราะห์ความผันผวนของอัตราผลตอบแทนแบบมีเงื่อนไข (Conditional Volatility) พบว่า ในช่วงที่เกิดวิกฤติต่างๆ กองทุนจะมีความผันผวนของผลตอบแทนที่สูงกว่าช่วงเวลาอื่นๆ ดังนั้นนักลงทุนสามารถสร้างกำไรจากการขายต่อได้ โดยเลือกซื้อกองทุนมาถือไว้ในช่วงระยะเวลาดังกล่าว และรอจังหวะขายคืนหลังจากผ่านวิกฤติ เมื่อพิจารณา Sharpe ratio ประกอบเพื่อหากองทุนที่สามารถสร้างผลตอบแทนเทียบกับหนึ่งหน่วยความเสี่ยงแล้วแหมาะสมที่สุด พบว่า มีกองทุน 5 อันดับแรกที่เหมาะสมในการพิจารณาลงทุน คือ กองทุน BLTF75, กองทุน CG-LTF, กองทุน KTLF70/30, กองทุน BLTF และกองทุน MS-Core-LTF
DOI: 10.14457/tu.the.2015.658
title: การเปลี่ยนแปลงของเม็ดเลือดขาวในน้ำยาล้างไตหลังได้ยาปฏิชีวนะขั้นต้นแสดงถึงรูปแบบการตอบสนองต่อการรักษาในผู้ป่วยที่มีภาวะเยื่อบุช่องท้องอักเสบจากการล้างไตทางช่องท้อง

description: ที่มา: ผู้ป่วยที่มีภาวะเยื่อบุช่องท้องอักเสบจากการล้างไตทางช่องท้องมักจะมีรูปแบบการตอบสนองต่อการรักษาด้วยยาปฏิชีวนะเบื้องต้นที่แตกต่างกัน การศึกษานี้มีเป้าหมายเพื่อหารูปแบบการตอบสนองต่อการรักษา โดยใช้การเปลี่ยนแปลงของเม็ดเลือดขาวในน้ำยาล้างไตภายใน 5 วันแรกหลังจากได้ยาปฏิชีวนะขั้นต้นวิธีการศึกษา: เป็นการศึกษาตามแผนแบบย้อนหลังที่โรงพยาบาลบ้านแพ้วและโรงพยาบาลธรรมศาสตร์เฉลิมพระเกียรติ โดยรวบรวมข้อมูลผู้ป่วยที่มีภาวะเยื่อบุช่องท้องอักเสบทุกคน ตั้งแต่มกราคม 2557 ถึง ธันวาคม 2558 ผู้วิจัยได้จำแนกรูปแบบการตอบสนองต่อการรักษาออกเป็น 3 กลุ่มคือ กลุ่มที่ตอบสนองต่อการรักษาเร็ว กลุ่มที่ตอบสนองต่อการรักษาช้า และกลุ่มที่ล้มเหลวในการรักษา การเปลี่ยนแปลงของจำนวนเม็ดเลือดขาวในน้ำยาล้างไตถูกวิเคราะห์โดยสมการถดถอยแบบเป็นลำดับชั้น และใช้เทคนิกของบูทแสตปปิ้งในการตรวจสอบความเที่ยงตรงภายใน สุดท้ายมีการบรรยายลักษณะที่พบในแต่ละรูปแบบการตอบสนองด้วยผลการศึกษา: พบจำนวนของภาวะเยื่อบุช่องท้องอักเสบจากการล้างไตทางช่องท้องทั้งหมด 644 ครั้ง ที่เกิดในผู้ป่วยทั้งหมด 455 คน แบ่งเป็น กลุ่มที่การตอบสนองต่อการรักษาเร็ว 378 ครั้ง (ร้อยละ 58.7) กลุ่มที่ตอบสนองต่อการรักษาช้า 122 ครั้ง (ร้อยละ 18.9) และกลุ่มที่ล้มเหลวในการรักษา 144 ครั้ง (ร้อยละ 22.3) ภาวะเยื่อบุช่องท้องอักเสบส่วนใหญ่ได้รับการรักษาด้วยยาเซฟาโซลินและเซฟแทซิดีมทางน้ำยาล้างไต รูปแบบการตอบสนองถูกแสดงโดย อัตราการลดลงเฉลี่ยต่อวันของเม็ดเลือดขาวในน้ำยาล้างไตซึ่งมีค่าเท่ากับ ร้อยละ 68.4, 34.0 และ 14.2 ตามลำดับ (ค่าสถิติพีน้อยกว่า 0.001 เมื่อเปรียบเทียบทุกคู่) ชนิดของเชื้อก่อโรคเป็นปัจจัยเดียวที่สัมพันธ์กับรูปแบบการตอบสนองต่อการรักษาสรุปผลการศึกษา: รูปแบบการเปลี่ยนแปลงที่จำแนกโดยการตอบสนองต่อการรักษามี 3 รูปแบบ ซึ่งพบอัตราการลดลงของเม็ดเลือดขาวในน้ำยาล้างไตที่แตกต่างกัน แพทย์เวชปฏิบัติควรให้ความสนใจกลุ่มที่ตอบสนองต่อการรักษาช้า และกลุ่มที่ล้มเหลวในการรักษาเพื่อตัดสินใจว่าควรจะทำการรักษาต่อเนื่องด้วยยาหรือเอาสายล้างไตทางช่องท้องออกอย่างเร่งด่วน
DOI: 10.14457/tu.the.2015.659
title: ปัจจัยที่มีผลต่อการดำเนินธุรกิจและการตัดสินใจของผู้บริโภคในการซื้อที่พักอาศัยก่อสร้างด้วยผนังรับน้ำหนัก

description: การค้นคว้าอิสระนี้มีวัตถุประสงค์เพื่อศึกษาปัจจัยที่มีผลต่อการดำเนินธุรกิจและการตัดสินใจของผู้บริโภคในการซื้อที่พักอาศัยก่อสร้างด้วยผนังรับน้ำหนัก ในด้านอุปทานได้ศึกษาเกี่ยวกับภาพรวมของการก่อสร้างด้วยผนังรับน้ำหนัก การใช้เทคโนโลยีในการผลิตและปัจจัยด้านต่าง ๆ ที่ส่งผลต่อการดำเนินธุรกิจของผู้ประกอบการ ส่วนในด้านอุปสงค์ศึกษาเกี่ยวกับระบบการก่อสร้างที่พักอาศัยและปัจจัยทางการตลาดที่ส่งผลต่อการตัดสินใจซื้อของผู้บริโภคการศึกษาด้านอุปทานใช้วิธีการรวบรวมข้อมูลทุติยภูมิและการสัมภาษณ์เชิงลึก ส่วนด้านอุปสงค์ใช้วิธีการเก็บข้อมูลด้วยแบบสอบถามจากกลุ่มตัวอย่างจำนวน 400 ราย ซึ่งใช้วิธีการเลือกตัวอย่างแบบสะดวก สถิติที่ใช้ในการวิเคราะห์ข้อมูล คือ สถิติเชิงพรรณนาประกอบด้วย ความถี่ ร้อยละ ค่าเฉลี่ย และส่วนเบี่ยงเบนมาตรฐาน และสถิติเชิงอนุมานเพื่อวิเคราะห์ความสัมพันธ์ของตัวแปร 2 ตัว ซึ่งประกอบด้วยสถิติทดสอบไคสแควร์ สถิติทดสอบ t-test และสถิติทดสอบ F-test เพื่อศึกษาปัจจัยที่ส่งผลต่อการตัดสินใจของผู้บริโภคในการซื้อที่พักอาศัยก่อสร้างด้วยผนังรับน้ำหนัก โดยวิเคราะห์ข้อมูลด้วยโปรแกรม SPSSผลการศึกษาด้านอุปทานพบว่า ปัจจัยด้านต่าง ๆ ที่ส่งผลต่อการเปลี่ยนแปลงในการดำเนินธุรกิจของผู้ประกอบการ คือ (1) ปัจจัยด้านการผลิต ได้แก่ โรงงาน เครื่องจักร วัสดุอุปกรณ์ และบุคลากร (2) ปัจจัยแวดล้อมอื่น ๆ ได้แก่ ปริมาณการก่อสร้าง ความยาก-ง่ายในการเปลี่ยนแบบก่อสร้าง ค่าขนส่ง และระยะเวลา ส่วนการเปรียบเทียบการก่อสร้างที่พักอาศัยด้วยระบบผนังรับน้ำหนักและระบบเสา-คานพบว่า การก่อสร้างด้วยระบบผนังรับน้ำหนักจะนำคอนกรีตหล่อสำเร็จรูปจากโรงงานมาติดตั้งในสถานที่ก่อสร้าง ส่งผลให้การผลิตมีความแม่นยำมากขึ้น และสามารถลดจำนวนแรงงานได้ นอกจากนี้แล้วการก่อสร้างด้วยผนังรับน้ำหนักมีความแข็งแรง สามารถลดเสียงรบกวนจากภายนอกได้ ทนความร้อน ลดการแตกร้าวของผนัง และเพิ่มพื้นที่ใช้สอย ส่วนผลการวิเคราะห์สภาพแวดล้อม (SWOT Analysis) แสดงให้เห็นว่าจุดแข็งของการก่อสร้างด้วยผนังรับน้ำหนักสามารถลดระยะเวลาการก่อสร้างและค่าใช้จ่ายการดำเนินงาน รวมถึงควบคุมคุณภาพการผลิตได้ดี ส่วนจุดด้อยของการก่อสร้างระบบนี้จะมีต้นทุนการผลิตและค่าขนส่งสูง รวมถึงผู้ออกแบบระบบผนังรับน้ำหนักมีประสบการณ์น้อย โอกาสของการก่อสร้างระบบนี้ คือ มีความต้องการให้การก่อสร้างที่พักอาศัยจำนวนมากนั้นก่อสร้างเสร็จด้วยความรวดเร็ว แต่ยังมีอุปสรรค คือ รสนิยม ทัศนคติของผู้บริโภค และเจ้าของโครงงานต่อการก่อสร้างด้วยผนังรับน้ำหนักส่วนผลการวิเคราะห์ด้านอุปสงค์จากกลุ่มตัวอย่างพบว่า ผู้บริโภคที่รู้จักการก่อสร้างที่พักอาศัยด้วยผนังรับน้ำหนักคิดเป็นร้อยละ 53.5 และมีความสนใจที่จะซื้อคิดเป็นร้อยละ 11.25 จากการวิเคราะห์ผู้บริโภคที่สนใจจะซื้อที่พักอาศัยก่อสร้างด้วยผนังรับน้ำหนักพบว่า ปัจจัยทางด้านผลิตภัณฑ์ ราคา และการส่งเสริมทางการตลาดส่งผลต่อผู้บริโภคในระดับมาก ส่วนสถานที่จัดจำหน่ายนั้นส่งผลต่อผู้บริโภคในระดับปานกลาง ทั้งนี้ปัจจัยด้านเพศ และอาชีพมีความแตกต่างต่อการตัดสินใจซื้อโดยพิจารณาถึงระบบการก่อสร้างที่ระดับนัยสำคัญ 0.05 และจากการจัดอันดับปัจจัยที่สำคัญต่อการตัดสินใจของผู้บริโภคพบว่า ทำเลที่ตั้ง ราคา และระบบการก่อสร้าง เป็นปัจจัยที่มีความสำคัญ 3 อันดับแรก
DOI: 10.14457/tu.the.2015.660
title: การศึกษาประสิทธิผลและความปลอดภัยของยามธุรเมหะ (สูตรอาจารย์นิรันดร์ พงศ์สร้อยเพ็ชรและมูลนิธิฟื้นฟูการแพทย์ไทยเดิมในพระราชูปถัมภ์ฯ) ในการรักษาผู้ป่วยเบาหวานชนิดที่ 2

description: ยามธุระเมหะ (สูตรอาจารย์นิรันดร์ พงศ์สร้อยเพ็ชร และมูลนิธิฟื้นฟูการแพทย์ไทยเดิมในพระราชูปถัมภ์ฯ) เป็นตำรับยาสมุนไพรไทยในการรักษาโรคเบาหวาน ที่ใช้ในโรงพยาบาลวังน้ำเย็นและโรงพยาบาลวัฒนานครจังหวัดสระแก้ว ประเทศไทย การศึกษานี้จึงมีวัตถุประสงค์เพื่อศึกษาย้อนหลัง (Retrospective study) ประสิทธิผลในการลดระดับน้ำตาลในเลือดและความปลอดภัยของยามธุรเมหะฯ ในการรักษาผู้ป่วยเบาหวานชนิดที่ 2วิธีการศึกษา ผู้วิจัยได้เก็บข้อมูลการใช้ยามธุรเมหะฯ จากเวชระเบียนและฐานข้อมูลของผู้ป่วยเบาหวานชนิดที่ 2 อายุระหว่าง 18 ถึง 85 ปี ที่ได้รับยามธุรเมหะฯ อย่างน้อย 6 เดือน เริ่มตั้งแต่เดือนมิถุนายน พ.ศ. 2554 ถึง เดือนมิถุนายน พ.ศ.2556 คัดเลือกผู้ป่วยที่ได้รับยาเสตียรอยด์หรือได้รัยบาสมุนไพรชนิดอื่นออกจากการศึกษา เก็บข้อมูลของระดับน้ำตาลในเลือด ผลการตรวจทางห้องปฏิบัติการและผลข้างเคียงต่างๆ ที่ถูกบันทึกไว้ระหว่างการใช้ยามธุรเมหะฯ โดยแบ่งกลุ่มที่ศึกษาเป็น 4 กลุ่ม ตามกลุ่มยาที่ได้รับยา และเปรียบเทียบค่าระดับน้ำตาลในเลือดก่อนและหลังได้รับยามธุรเมหะฯโดยใช้สถิติ Wilcoxon sign rank test และ Pair t test ผลการศึกษา พบว่าผู้ป่วยเบาหวานจำนวน 347 คน จากผู้ป่วยที่ได้รับยามธุรเมหะฯ จำนวน 749 คนมีอายุเฉลี่ยเท่ากับ 48.91±10.22 ปี เป็นเพศหญิงจำนวน 286 คน (ร้อยละ 82.8) ดัชนีมวลกายเฉลี่ยเท่ากับ 24.98±3.59 กิโลกรัม/เมตร2 ระยะเวลาในการเป็นเบาหวานเฉลี่ยเท่ากับ 6.9±4.59 ปี ค่ามัธยฐานระดับน้ำตาลในเลือด (n=347) เท่ากับ 169 (132.3,187.45) มิลลิกรัม/เดซิลิตร และค่า HbA1c (n=134) เท่ากับ 7.4 (6.2,8.42) เปอร์เซ็นต์ แบ่งกลุ่มที่ทำการศึกษาเป็น 4 กลุ่มตามชนิดยาที่ได้รับ พบว่ากลุ่มที่ใช้ยามธุรเมหะฯ ชนิดเดียว จำนวน 10 คน กลุ่มที่ได้รับยามธุรเมหะฯ ร่วมกับยาเมทฟอร์มิน จำนวน 40 คน กลุ่มที่ได้รับยามธุรเมหะฯ ร่วมกับยากลุ่มซัลโฟนิลยูเรีย จำนวน 16 คน และกลุ่มที่ได้รับยามธุเมหะฯ ร่วมกับทั้งเมทฟอร์มินและยากลุ่มซัลโฟนิลยูเรีย จำนวน 281 คน ขนาดยามธุรเมหะฯที่ใช้ช่วงระหว่าง 700 ถึง 3,500 มิลลิกรัม/วัน พบว่ากลุ่มที่ได้รับยามธุเมหะฯร่วมกับยาเมทฟอร์มิน และยามธุรเมหะฯ ร่วมกับทั้งยาเมทฟอร์มินและยากลุ่มซัลโฟนิลยูเรีย มีน้ำตาลในเลือดช่วงอดอาหารลดลงเมื่อเปรียบเทียบก่อนเละหลังรับยา (-4.5,P&lt;0.001,-25) ไม่ความแตกต่างของระดับ HbA1c ก่อนและหลังได้รับยามธุรเมหะฯ ระดับแอลดีแอลคลอเรสเตอรอลลดลงอย่างมีนัยสำคัญทางสถิติ (ลดลง -17.84 มิลลิกรัม/เดซิลิตร) (P&lt;0.05) แต่อย่างไรก็ตามพบว่าค่าอัตราส่วนระหว่าง แอลดีแอลและเอชดีแอลไม่มีความแตกต่างกันก่อนและหลังรับยา และไม่พบรายงานอาการไม่พึงประสงค์ที่รุนแรงจากการใช้ยาสรุปและข้อเสนอแนะ ยามธุรเมหะฯ อาจมีฤทธิ์เสริมกับยาเมทฟอร์มิน และยาเมทฟอร์มินร่วมกับยากลุ่มซัลโฟนิลยูเรียในการลดระดับน้ำตาลในเลือดผู้ป่วยเบาหวานชนิดที่ 2
DOI: 10.14457/tu.the.2015.661
title: การทํานายความล้มเหลวของวิสาหกิจขนาดกลางและขนาดย่อม (SMEs) ในกรุงเทพฯ โดยใช้แบบจําลองโลจิทและโพรบิท: กรณีศึกษา: อุตสาหกรรมก่อสร้าง (Construction)

description: การศึกษานี้เพื่อทำนายความล้มเหลวของวิสาหกิจขนาดกลางและขนาดย่อม (SMEs) ในกรุงเทพฯ มีวัตถุประสงค์ในการศึกษาปัจจัยที่ส่งผลให้เกิดความล้มเหลวของกิจการวิสาหกิจขนาดกลางและขนาดย่อม (SMEs) เฉพาะในหมวดก่อสร้างอาคารทั่วไปในกรุงเทพฯ เพื่อศึกษาการทำนายของปัจจัยที่ทำให้เกิดความล้มเหลวของวิสาหกิจขนาดกลางและขนาดย่อม (SMEs) เฉพาะในหมวดก่อสร้างอาคารทั่วไปในกรุงเทพฯ ด้วยวิธีโลจิทและโพรบิทโมเดล และเพื่อเปรียบเทียบรูปแบบการทำนายความล้มเหลวของวิสาหกิจขนาดกลางและขนาดย่อม (SMEs) เฉพาะในหมวดก่อสร้างอาคารทั่วไปในกรุงเทพฯ ระหว่างวิธีโลจิทและโพรบิทโมเดล โดยทำการเก็บข้อมูลทุติยภูมิงบการเงินในปี 2555 และปี 2556 เพื่อทดสอบความล้มเหลวที่เกิดขึ้นในปี 2557 ซึ่งใช้ตัวอย่าง 400 กิจการ แบ่งออกเป็นสองกลุ่มคือกลุ่มกิจการที่ล้มเหลว 50 กิจการและกิจการที่ยังดำเนินกิจการอยู่ 350 กิจการ วิธีการทางสถิติที่ใช้สำหรับการวิเคราะห์ข้อมูลคือ แบบจำลองโลจิท และโพรบิทจากผลการศึกษา พบว่า แบบจำลองโลจิทสามารถทำนายความล้มเหลวของวิสาหกิจขนาดกลางและขนาดย่อมอย่างมีประสิทธิภาพได้มากกว่าแบบจำลอง โพรบิท และสามารถทำนายความล้มเหลวได้แม่นยำใน 1 ปีก่อนธุรกิจจะล้มเหลวถึงร้อยละ 81.88 ซึ่งตัวแปรที่ได้จากแบบจำลองมี 4 ตัวแปร ประกอบด้วย อัตราผลตอบแทนผู้ถือหุ้น (ROE) อัตราส่วนหนี้สินรวมต่อผู้ถือหุ้น (D/E)  อัตราส่วนหนี้สินรวมต่อสินทรัพย์รวม (TDTA) และอัตราหมุนของสินทรัพย์ (TA Turn) ซึ่งคัดเลือกจาก 6 ตัวแปรที่ครอบคลุมในการวิเคราะห์ประสิทธิภาพด้านต่างๆ ที่เป็นปัจจัยที่จะส่งต่อการทำนายความล้มเหลวของวิสาหกิจขนาดกลางและขนาดย่อม (SMEs) ของอุตสาหกรรมก่อสร้างในกรุงเทพฯ
DOI: 10.14457/tu.the.2015.663
title: โครงสร้างตลาดและพฤติกรรมการแข่งขันของธุรกิจบริการนั่งช้างในจังหวัดภูเก็ต

description: การค้นคว้าอิสระเรื่องโครงสร้างตลาดและพฤติกรรมการแข่งขันของธุรกิจบริการนั่งช้างในจังหวัดภูเก็ต มีวัตถุประสงค์เพื่อศึกษาโครงสร้างตลาดและพฤติกรรมการแข่งขันของผู้ประกอบการศึกษาการแข่งขันทั้งด้านราคาและไม่ใช่ราคาในระดับอุตสาหกรรม ซึ่งทำการศึกษาโดยใช้กรอบแนวคิดทฤษฎีทางเศรษฐศาสตร์ (โครงสร้างตลาด พฤติกรรมของตลาด ผลการดำเนินงาน) ศึกษาสภาพการแข่งขันของธุรกิจโดยอาศัยแบบจำลองแรงผลักดัน 5 ประการ (Five Forces Model) และใช้ทฤษฏีส่วนประสมทางการตลาด โดยใช้ข้อมูลปฐมภูมิจากแบบสอบถามผู้ประกอบการทั้งหมด 19 ชุด การสัมภาษณ์เชิงลึก (In-depth Interview) ผู้ประกอบการรายใหญ่ 4 ราย  และเก็บข้อมูลจากแบบสอบถามนักท่องเที่ยวจำนวน 400 ชุด ผลการศึกษาพบว่า โครงสร้างตลาดของธุรกิจบริการนั่งช้างมีลักษณะคล้ายกับตลาดกึ่งแข่งขันกึ่งผูกขาด โดยประกอบการรายใหญ่ 4 อันดับแรกมีส่วนแบ่งตลาดร้อยละ 74.85 ซึ่งอาจกล่าวได้ว่าตลาดมีการกระจุกตัวสูง สำหรับลักษณะของการบริการนั่งช้างมีลักษณะคล้ายกัน แต่มีการสร้างความแตกต่างด้านบริการเพื่อดึงดูดความสนใจของนักท่องเที่ยว ซึ่งทำให้บริการของแต่ละปางไม่สามารถทดแทนกันได้อย่างสมบูรณ์ การเข้าสู่ตลาดของรายใหม่ยังมีอุปสรรค เนื่องจากการกีดกันด้านต้นทุนและกฎหมายการควบคุมการนำช้างเข้ามาในพื้นที่ของจังหวัดภูเก็ต พฤติกรรมการแข่งขันด้านราคา พบว่า ผู้ประกอบการมีการแข่งขันด้านราคาในกลุ่มลูกค้าที่เป็นเอเย่นต์มากกว่านักท่องเที่ยว เนื่องจากเอเย่นต์มีอำนาจต่อรองในการซื้อบริการสูงกว่าผู้ประกอบการ เนื่องจากมีกลุ่มลูกค้าในมือและต้นทุนในการเปลี่ยนไปใช้บริการของคู่แข่งค่อนข้างต่ำ ด้านปัจจัยส่วนประสมทางการตลาด ผู้ประกอบการให้ความสำคัญในปัจจัยการตลาดด้านการขายควบเป็นแพ็คเกจในราคาเดียวกับคู่แข่งแต่มีกิจกรรมอื่นๆ เพิ่ม ส่วนพฤติกรรมการแข่งขันที่ไม่ใช่ราคา พบว่า ผู้ประกอบการใช้ทั้งสื่อออนไลน์และสื่อสิ่งพิมพ์ในการโฆษณาเพื่อให้ข้อมูลข่าวสารแก่นักท่องเที่ยวและการส่งเสริมการชายที่ผู้ประกอบการนิยมใช้ได้แก่ การแจกของที่ระลึก ซึ่งจะนิยมใช้กับกลุ่มเอเย่นต์เป็นหลักและใช้เฉพาะในช่วงที่ไม่ใช่ฤดูการท่องเที่ยวเท่านั้น ด้านปัจจัยส่วนประสมทางการตลาด ผู้ประกอบการให้ความสำคัญต่อปัจจัยการตลาดด้านผลิตภัณฑ์ ด้านกายภาพและด้านบุคลากรในระดับมากที่สุด คือ การเน้นบริการที่มีคุณภาพโดยบุคคลากรที่มีความพร้อมความสามารถในการให้บริการและการปรับปรุงสถานที่ทัศนียภาพในสถานบริการเพื่อดึงดูดความสนใจของท่องเที่ยว ในขณะที่นักท่องเที่ยวให้ความสำคัญกับปัจจัยด้านผลิตภัณฑ์ บุคลากร กายภาพและกระบวนการ ในการตัดสินใจใช้บริการ
DOI: 10.13135/ela-172
title: Catalogue of Epheboi of the phyle Oineis
DOI: 10.5517/ccdc.csd.cc12c2yg
title: CCDC 993765: Experimental Crystal Structure Determination

description: Related Article: K M. Kapadiya, K M. Kavadia, P A. Manvar and R C. Khunt|2015|Anti-Infective Agents|13|129|
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/rmutl.res.2005.1
title: การพัฒนาพันธุ์ความบริสุทธิ์ของผักกาดเขียวกวางตุ้งสายพันธุ์ราชมงคล 1 และปรับปรุงสายพันธุ์ใหม่ /
DOI: 10.14457/rmutl.res.2005.2
title: การคัดเลือกสายพันธุ์ฟักทอง /
DOI: 10.14457/rmutl.res.2004.14
title: การผลิตฟักทองผงและการใช้ประโยชน์ในผลิตภัณฑ์อาหาร /
DOI: 10.14457/rmutl.res.2005.3
title: ความสามารถในการเชื่อมต่อ และการเจริญของยอดพันธุ์ส้มโชกุนกับส้มต้นตอชนิดต่างๆ /
DOI: 10.14457/rmutl.res.2005.4
title: ผลของระยะเวลาการไถตัดรากที่มีต่อการเจริญเติบโตของลำไย /
DOI: 10.14457/rmutl.res.2008.2
title: การผลิตโคพื้นเมือง : กรณีศึกษาจังหวัดพิษณุโลก /
DOI: 10.14457/rmutl.res.2010.10
title: การพัฒนาเครื่องวิเคราะห์ปริมาณความเข้มข้นเชิงจำนวนของอนุภาคนาโนแบบใช้หลักการวัดประจุไฟฟ้าสถิต /
DOI: 10.14457/rmutl.res.2010.11
title: การออกแบบและทดสอบเครื่องอัดเม็ดอาหารหยาบจากฝักจามจุรี สำหรับโคนม /
DOI: 10.14457/rmutl.res.2008.4
title: การใช้ประโยชน์จากน้ำส้มไม้ในอาหารสุกรหย่านม /
DOI: 10.14457/rmutl.res.2005.7
title: การผลิตแคบหมูด้วยวิธีการอบ /
DOI: 10.14457/rmutl.res.2007.3
title: การใช้เทคโนโลยีที่เหมาะสมในการลดขนาดหรือย่อยเศษไม้มะม่วงให้ได้ขนาดที่เหมาะสมกับการเพาะเลี้ยงเห็ด /
DOI: 10.14457/rmutl.res.2007.4
title: ผลการใช้กากเมล็ดงาเป็นอาหารสำหรับเลี้ยงปลาทับทิมแปลงเพศในกระชัง ต่อคุณค่าทางโภชนาการในเนื้อปลา /
DOI: 10.14457/rmutl.res.2008.12
title: การวิเคราะห์การไหลและการบวมตัวของพอลิเมอร์หลอมเหลวในกระบวนการผลิตแบบอัดรีด /
DOI: 10.5281/zenodo.1067716
title: Datasets Of The Paper "Retrieval-Reliant Mechanisms Of Item-Method Directed Forgetting: The Effect Of Semantic Cues"

description: Data sets of the paper "Retrieval-Reliant Mechanisms of Item-Method Directed Forgetting: The Effect of Semantic Cues". The data of the pretest is in long and the data of study 1 and study 2 is in wide format.

The frequncies for the multinomial model are reported in the paper itself.
DOI: 10.5281/zenodo.1067717
title: Datasets Of The Paper "Retrieval-Reliant Mechanisms Of Item-Method Directed Forgetting: The Effect Of Semantic Cues"

description: Data sets of the paper "Retrieval-Reliant Mechanisms of Item-Method Directed Forgetting: The Effect of Semantic Cues". The data of the pretest is in long and the data of study 1 and study 2 is in wide format.

The frequncies for the multinomial model are reported in the paper itself.
DOI: 10.5517/ccdc.csd.cc1m4y8z
title: CCDC 1494301: Experimental Crystal Structure Determination

description: Related Article: Sibsankar Rahut, Jayanta Kumar Basu|2017|CSD Communication|||
description: An entry from the Cambridge Structural Database, the world’s repository for small molecule crystal structures. The entry contains experimental data from a crystal diffraction study. The deposited dataset for this entry is freely available from the CCDC and typically includes 3D coordinates, cell parameters, space group, experimental conditions and quality measures.
DOI: 10.14457/cu.the.2005.1497
title: การสั่งซื้อแบบประหยัดสำหรับสินค้าคงคลังหลายชนิด ที่มีข้อจำกัดเชิงสมรรถภาพร่วมกัน โดยวิธีการหาคำตอบแบบฮิวริสติก กรณีศึกษา : โรงงานประกอบรถยนต์ /